૩૦મી માર્ચના રોજ ગાંધીનગર લોકસભા બેઠક પર ઉમેદવાર તરીકે રાષ્ટ્રીય અધ્યક્ષ અમિત શાહ નામાંકનપત્ર દાખલ કરવાના હોઈ તેના સંદર્ભમાં નારણપુરા ખાતેના શાના જુના નિવાસસ્થાનેથી શરૂ થનાર આશરે ચાર કિલોમીટરના ભવ્ય રોડ શો રુટના નિરીક્ષણ માટે આજરોજ રાષ્ટ્રીય મહામંત્રી અનિલભાઈ જૈન દ્વારા સમગ્ર રુટનું નિરિક્ષણ કરાયું હતું. ડો. અનિલ જૈન સાથે ભાજપ પ્રદેશ સંગઠન મહામંત્રી ભીખુભાઈ દલસાણિયા, ગૃહમંત્રી પ્રદિપસિંહ જાડેજા, મહામંત્રી કેસી પટેલ, લોકસભાના ઇન્ચાર્જ હર્ષદ પટેલ, મહાનગર અધ્યક્ષ જગદીશ પંચાલ, અમદાવાદ જિલ્લા ભાજપ અધ્યક્ષ આરસી પટેલ તથા કર્ણાવતી મહાનગર અને ગાંધીનગર લોકસભાની વ્યવસ્થા ટમ સહિત મોટી સંખ્યામાં કાર્યકરો જોડાયા હતા.